**CENU APTAUJA NR. TNPz 2022/128**

**“Ugunsdzēsības automātikas sistēmas izbūve Sabiles aprūpes biedrības “Kalme” telpās”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets: “Ugunsdzēsības automātikas sistēmas izbūve Sabiles aprūpes biedrības “Kalme” telpās”.
	2. Prasības norādītas Lokālajā tāmē (1. pielikums).
	3. **Paredzamais līguma izpildes laiks:** 30 (trīsdesmit) dienu laikā no līguma noslēgšanas dienas.
	4. **Darbu izpildes vieta:** Kr. Barona iela 6, Sabile, Sabiles pilsēta, LV-3294.
2. **Piedāvājuma iesniegšanas vieta:**
	1. Piedāvājumus pretendenti iesniedz, nosūtot tos uz e-pastu iepirkumi@talsi.lv līdz **2022. gada 9. decembrim plkst. 14.00.**
	2. Kontaktpersona: Talsu novada pašvaldības Saimnieciskās nodrošinājuma nodaļas Celtniecības speciālists Andrejs Aveniņš, e-pasts: andrejs.avenins@talsi.lv.
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija iepirkuma ietvaros nav saistoša.
	4. Iesūtot piedāvājumu, pretendentiem **obligāti** jānorāda: Pieteikums Nr. TNPz 2022/128, “Ugunsdzēsības automātikas sistēmas izbūve Sabiles aprūpes biedrības “Kalme” telpās”.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Piedāvājumam pilnībā jāatbilst 1. pielikumam – Lokālajai tāmei.
	3. Pretendents iepriekšējo 5 (piecu) gadu laikā (2017., 2018., 2019., 2020., 2021. un 2022. gadā līdz piedāvājumu iesniegšanas termiņa beigām) ir izpildījis vismaz 1 (vienu) līgumu, kura ietvaros ir izbūvēta ugunsdzēsības automātikas sistēma.
	4. Pie iesniedzamajiem dokumentiem jāpievieno aizpildīts 3. pielikums – Pretendenta kvalifikācija un pieredze.
	5. Piedāvājums jāiesniedz, aizpildot Pretendenta pieteikumu un finanšu piedāvājumu (2. pielikums) un lokālo tāmi (1. pielikums).
	6. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam EUR bez PVN, atsevišķi jānorāda piedāvājuma cena ar PVN.
5. **Samaksas nosacījumi:** Pasūtītājs samaksā Izpildītājam tā norādītā bankas kontā 10 (desmit) darba dienu laikā pēc rēķina saņemšanas e-pastā: andrejs.avenins@talsi.lv.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam un lokālajā tāmē norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un lokālajā tāmē norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un lokālajā tāmē noteiktajām prasībām, kā arī citos gadījumos, kas noteikti normatīvajos aktos.